Artzainen gurtza (Grekoa)

Artzainen gurtza () Doménikos Theotokópoulos "Grekoak" 1612-1614 inguruan egindako margolana da. Olio mihise gaineko teknika erabili zuen oso ohikoa zen gaia azltzeko. Lanaren hasierako kokapena familia-panteoia izan zen, Toledoko Santo Domingo el Antiguo monasterioan; ondoren monasterioko aldare nagusian kokatu zuten. 1954an estatuak erosi zuen eta geroztik Pradoko museoan erakusten da.https://www.wga.hu/frames-e.html?/html/g/greco_el/21/2108grec.html 

 Gaia 
Grekoak Artzainen Gurtzaren gaiari heldu zion behin baino gehiagotan, eta horrek espainiar gustua eta Elizaren doktrina ez ezik, bere fede pertsonala ere islatzen du. Ildo horretan, Luis Tristánek, Grekoaren laguntzailea, komentatu zuen bere maisua mihise horretan lanean aritu zela hil zen arte, hau da, 1614 arte, familiaren panteoiko erretaulan ager zedin.

 Deskribapena 
Margolan handia da: 319 x 180 zm. Bai konposizioa, bai elementu batzuk, aurreko lanetan ikusten dira. 
Horrela, irudiek serpentina forma dute, eta horrek goranzko itxura ematen die. Jesus Haurra distiraz eta zuritasunez bilduta agertzen da, pertsonaien aurpegietan jolasten den argi bat jaulkiz.

Mihise honetan aipagarriena — eta baita ere Grekoaren ekoizpen berantiarrean — aurreko etapetan era inplizituan agertzen ziren hainbat ezaugarriren nabarmentzea da:Álvarez Lopera, José (2014). El Greco. La obra esencial. Madril: Sílex. ISBN 978-84-7737-8600. 262. or.

 zeruko esferaren eta lurreko esferaren arteko fusioa 
 pertsonaien isolamendu espirituala — ia harkaitzen gainean flotatzen dutela ematen du —
 lehen terminoko irudien erraldoitasuna
 eskala-jauzi handiak 
 kolore-masen talka
 kolore distiratsuek eta ezohiko forma eta jarrerek edertasun eta estasi sentsazioa sortzen dutehttps://www.britannica.com/biography/El-Greco
 argiaren eta gune ilunen arteko kontraste handiek gertakariaren zentzu mistikoa nabarmentzen dute.

 Erreferentziak 

 Kanpo estekak 
 : Artzainen gurtza Pradoko Museoaren webgunean.

Kategoria:1614ko margolanak
Kategoria:1954 Espainian
Kategoria:Pradoko Museoaren margolan bildumak
Kategoria:Grekoaren margolanak
Kategoria:Manierismoko margolanak
Kategoria:Erlijio-margolanak
Kategoria:Jesukristo agertzen den margolanak